armvectores/hy_wikipedia_2023 huggingface dataset:
Միխայիլ Շեմյակին (քիմիկոս)

Միխայիլ Միխայլովիչ Շեմյակին (ռուս.՝ Михаил Михайлович Шемякин, հուլիսի 26 (օգոստոսի 8), 1908 կամ 1908, Մոսկվա, Ռուսական կայսրություն - հունիսի 26, 1970(1970-06-26), Ռիգա, Լատվիական ԽՍՀ, ԽՍՀՄ), սովետական քիմիկոս-օրգանիկ, ԽՍՀՄ ԳԱ ակադեմիկոս (1958 թ.)։ Կենսա-օրգանական քիմիայի հիմնադիրներից է, ԽՍՀՄ ԳԱ նախագահության անդամ (1963 թ.), սոցիալիստական աշխատանքի հերոս (1969 թ.)։ ԽՄԿԿ անդամ 1951 թվականից։
Ավարտել է Մոսկվայի համալսարանը (1930 թ.)։ Եղել է (1950—1970 թթ. ԽՍՀՄ ԳԱ բնական միացությունների քիմիայի (1974 թվականից՝ Շեմյակինի անվան կենսաօրգանական քիմիայի) ինստիտուտի կազմակերպիչը և առաջին տնօրենը։ Հիմնական գիտական աշխատանքները վերաբերում են տեսական օրգանական քիմիայի և բնական միացությունների քիմիայի հարցերին։ Պարզաբանել է մի շարք քիմիական ռեակցիաների մեխանիզմներ, մշակել (Ա․ Բրաունշտեյնի հետ համատեղ) պիրիդօքսալային ֆերմենտների ազդեցության ընդհանուր տեսությունը (1952 թ.), սինթեզել տետրացիկլին անտիբիոտիկը։ Եղել է արտասահմանյան բազմաթիվ գիտական ընկերությունների անդամ։ Պարգևատրվել է Լենինի 2 շքանշանով։


== Ծանոթագրություններ ==
Հայաստանի և Ադրբեջանի հարաբերությունները Եվրատեսիլ երգի մրցույթում

Հայաստանի և Ադրբեջանի հարաբերությունները Եվրատեսիլում ընթանում է շատ վատ Լեռնային Ղարաբաղի հակամարտության պատճառով։ Հայաստանը Եվրատեսիլին առաջին անգամ մասնակցել է 2006 թվականին, իսկ Ադրբեջանը 2008 թվականին, սկսած 2009 թվականից ամեն անգամ Ադրբեջանը Հայաստանին մեղադրում է որևէ բանի մեջ կամ Ադրբեջանում անջատում հեռարձակումը։


== 2009 թվականի տարաձայնություները ==
2009 թվականին առաջին կիսաեզրափակչի ժամանակ Հայաստանի տեսաբացիկում ներկայացվող տեսարժան վայրերի հետ մեկտեղ կար նաև Ստեփանակերտի հայտնի տատիկի և պապիկի արձանը։ Ադրբեջանցիները սկսեցին բողոքել՝ ասելով, որ այդ արձանը գտնվում է Ադրբեջանի կազմում, և այն հանվեց Հայաստանի տեսաբացիկից, իսկ ի պատասխան դրան՝ նույն թվականի Եվրատեսիլի եզրափակչում, երբ Սիրուշոն հայտնում էր Հայաստանի միավորները, նրա հետնամասում և ձեռքում կար նույն տատիկի և պապիկի արձանի նկարը։ Չնայած այդ տարաձայնություններին՝ Հայաստանից 1065 հոգի քվեարկել է Ադրբեջանի օգտին, ինչը Հայաստանից 1 միավոր բերեց Ադրբեջանի օգտին։


== Քվեարկության միջադեպ ==
2009 թվականին եզրափակչում Հայաստանի ելույթի ժամանակ Ադրբեջանում դիտմամբ հայ մասնակցի ելույթը ցուցադրվեց կտրտումներով, չէր երևում այն համարը, որով պետք է քվեարկեին նրանք, բայց չնայած այդ ամենին՝ 43 մարդ Ադրբեջանից քվեարկել էր Հայաստանի օգտին, ինչը հանգեցրեց նրան, որ հաջորդ օրը ազգային անվտանգությունում հարցաքննվեցին այդ անձինք, ովքեր քվեարկել էին հայ մասնակցի օգտին։


== Մանկական Եվրատեսիլ 2010 ==
2010 թվականի Մանկական Եվրատեսիլում, երբ Հայաստանի ներկայացուցիչ Վլադիմիր Արզումանյանը հաղթեց մրցույթում, Ադրբեջանում միանգամից դադարեցվեց հեռարձակումը, սակայն հաջորդ օրը Ictimai հեռուստաընկերության ներկայացուցիչ Թահիր Մամեդովը հայտարարեց, որ Ադրբեջանում այդ մրցույթը իբր չի էլ ցուցադրվել։


== Եվրատեսիլ 2012 ==
Քանի որ Եվրատեսիլ 2012-ը կայանում էր Ադրբեջանում Հայաստանը պետք է որոշում կայացներ իր մասնակցության մեջ։ 2012-ի հունվարի 17-ին Եվրատեսիլի պաշտոնական կայքը հրապարակեց այն 43 երկրների ցանկը, որոնք պետք է մասնակցեին այդ տարվա մրցույթին, այդ երկրների շարքում էր նաև Հայաստանը, սակայն երբ փետրվար ամսին զինվորական սահմանին ադրբեջանցի դիպուկահարը սպանեց հայ զինվորի, նույն ամսվա 23-ին հայ արտիստները բողոքեցին կոչ անելով, որ Հայաստանը չմասնակցի այդ տարվա մրցույթին։ Հայաստանի Եվրատեսիլի պատվիրակության ղեկավար Գոհար Գասպարյանը հայտարարեց, որ մինչև մարտի 18-ը պարզ կդառնա թե ով և ինչ երգով կներկայացնի Հայաստանը մրցույթում, սակայն մարտի 7-ին հայտարարվեց, որ մասնակցի անվտանգությունից ելնելով չեն մասնակցի մրցույթին։ ԵՀՄ-ին Հայաստանը տուգանք վճարեց չմասնակցելու համար, սակայն ԵՀՄ-ն նշեց, որ եթե այդ տարվա մրցույթի եզրափակիչը չհեռարձակվի Հայաստանում, ապա հաջորդ տարի չեն մասնակցի մրցույթին, սակայն Հ1-ը եզրափակիչը հեռարձակեց։


== Ծանոթագրություններ ==
Դուբրովո (գյուղ, Տյոմկինսկի շրջան)

Անվան այլ կիրառումների համար տե՛ս՝ ԴուբրովոԴուբրովո (ռուս.՝ Дуброво), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմիլի Քեյմ Կնգվարեյե

Էմիլի Քեյմ Կնգվարեյե (1910[…], Հյուսիսային տարածք, Ավստրալիա - սեպտեմբերի 3, 1996(1996-09-03), Papunya), 20-րդ դարի ավստրալիացի նկարչուհի, աբորիգեն՝ Հյուսիսային տարածքի Ուտոպիա շրջանից։ Նա համարվում է ավստրալիայի բնիկ ցեղերի ժամանակակից պատմության ամենահայտնի և հաջողված նկարիչներից մեկը և ավստրալիացի այն քիչ աբորիգեն նկարիչներից մեկը, որը մեծ հռչակ է ստացել իր երկրի սահմաններից դուրս։
Ծագել է Անմատեռա խմբից, առաջին անգամ տեսել է սպիտակամորթ մարդու 9 տարեկան հասակում։ Մանկությունից աշխատել է հովիվ։ Սկզբնական գեղարվեստական գիտելիքները նա ստացել է մանկական տարիներին՝ ավանդական կանացի միջոցառումների շրջանակում և արդյունքում ընդգրկվել է ցեղախմբի ավագների կազմում։ 1970-ական թվականներին ուսումնասիրել է եվրոպական բատիկ տեխնիկան՝ Ուտոպիայում եվրոպացիների կազմակերպած մշակույթային ծրագրի շրջանակներում։ Իր առաջին գործերը նա ստեղծել է 1980 թվականին, իսկ հռչակ է ձեռք բերել համարյա 80 տարեկանում՝ 1988-1989 թվականներին, երբ սկսել է նկարել կտորի վրա ակրիլային ներկերով։ 1992 թվականին ստացել է կառավարական կրթաթոշակ, իսկ 1993 թվականին նրա նկարները ցուցադրվել են աշխարհի 50 երկրների ցուցահանդեսներում, շատ թանգարաններում և մասնավոր հավաքածուներում, ինչը նրան մեծ եկամուտներ է բերել։
Կնգվարեյի նկարները նկարված են ավանդական աբորիգենային ոճով, դրանց թեման հանդիսանում է աբորիգենների առասպելները և բնությունը։ Իր ստեղծագործության ընթացքում նկարչուհին անդրադարձել է մի շարք ոճերի․ այսպես, 1992 թվականին նա սկսեց զուգահեռ իրար միացնել հորիզանական և ուղղահայաց գծերի վրա եղած կետերը, որոնք պատկերումում էին տեղանքը և կետերը, այդ ընթացքում օգտագործելով տարբեր գույներ։
2013 թվականին Չելտենհեմում բացվել է Էմիլիի թանգարանը։


== Մատենագրություն ==
Hart, D. (1995), Emily Kame Kngwarreye: Paintings from 1989—1995, Parliament House, Canberra


== Ծանոթագրություններ ==


== Արտաքին հղումներ ==
Статья в Encyclopedia Britannica.
Emily Kame Kngwarreye review by Grafico Topico’s Sue Smith
Քլեյբորն շրջան (Միսսիսիպի)

Անվան այլ կիրառումների համար տե՛ս՝ Քլեյբորն շրջան (այլ կիրառումներ)Քլեյբորն շրջան (անգլ.՝ Claiborne County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.261 կմ² է, բնակչությունը՝ 9.604 մարդ (2010 թ. տվյալներով)։ Շրջկենտրոնն է Պորտ Գիբսոն բնակավայրը։ Կազմավորվել է 1802 թ.։


== Ծանոթագրություններ ==
Մուստաֆա IV

Մուստաֆա IV (օսմ. مصطفى رابع‎ — Mustafâ-i râbi‘, թուրքերեն՝ Dördüncü Mustafa; սեպտեմբերի 8, 1779(1779-09-08), Կոստանդնուպոլիս, Օսմանյան կայսրություն - նոյեմբերի 17, 1808(1808-11-17), Կոստանդնուպոլիս, Օսմանյան կայսրություն), Օսմանյան կայսրության սուլթան 1807 - 1808 թթ.։ Աբդուլ Համիդ I-ի որդին է։


== Ծանոթագրություններ ==
Սավալ (այլ կիրառումներ)

Սավալ (իսպ.՝ Saval), իսպանական ազգանուն։ Հայտնի կրողներն են՝

Ժորդի Սավալ - իսպանացի դիրիժոր, կոմպոզիտոր
Մանուել Սավալ - մեքսիկացի դերասան
Ծաղկավոր բույսերի ցեղեր (O)

Այստեղ ներկայացված են The Plant List տվյալների բազայում 2010 թ. դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից O տառով սկսվող 833-ը։
Աղյուսակի առաջին սյունակում տեղակայված են 833 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին)։
Երկրորդ սյունակում նշված է ընտանիքը, որտեղ ներառված է տվյալ ցեղը։


== Ծանոթագրություններ ==


== Հղումներ ==
Angiosperms (Flowering plants) — all genera // The Plant List
The Plant List (2010). Version 1. Published on the Internet; http://www.theplantlist.org/ (accessed 1st January)(անգլ.)
(3982) Կաստել

(3982) Կաստել (անգլ.՝ Kastelʹ), աստերոիդ աստերոիդների հիմնական գոտում։ Հայտնաբերվել է 1984 թվականի մայիսի 2-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,259662 ա. մ., առավելագույնը մոտենում է 1,7671 ա. մ. հեռավորության վրա և հեռանում 2,7523 ա. մ., իսկ Երկրի ուղեծրին Կաստել աստերոիդը նվազագույնը մոտենում է 0,7576 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1240,69 երկրային օրվա ընթացքում, իր ուղեծրով շարժվելով միջինում 0,290161 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3982) Կաստել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեծ Ծարասար

Մեծ Ծարասար Ծարասար, Ծարա լեռ, Քեթի Հյուսիսային, Թեփի Փոքր, լեռնագագաթ Հայաստանի Գեղարքունիքի մարզի և Արցախի սահմանագլխին, Արևելյան Սևանի, Վարդենիսի և Զանգեզուրի լեռների հանգուցակետում։ Ունի 3441 մ բարձրություն ։


== Ծանոթագրություններ ==
Ստեփանավան (օդանավակայան)

Անվան այլ կիրառումների համար տե՛ս՝ Ստեփանավան (այլ կիրառումներ)Ստեփանավան օդանավակայան, Հայաստանի օդային հեռահաղորդակցության հանգույց, որը օգտագործվում է հիմնականում քաղաքացիական չվերթներ կազմակերպելու նպատակով։ Սպասարկում է Հայաստանի Լոռու մարզը։ Գտնվում է Ստեփանավան քաղաքից 6 կմ հյուսիս-արևմուտք։


== Արտաքին հղումներ ==
Ստեփանավանի օդանավակայան Archived 2014-08-19 at the Wayback Machine. (անգլ.)
Պիանա (կոմունա)

Պիանա (ֆր.՝ Piana), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A212։


== Բնակչություն ==
Համայնքի բնակչությունը 2008 թվականին կազմում էր 444 մարդ։


== Տնտեսություն ==
2007 թվականի տվյալներով 238 աշխատունակ տարիքի մարդկանցից (15-64 տարեկան) 167-ը տնտեսապես ակտիվ էին, 71-ը անգործունակ (ակտիվության ցուցանիշը 70,2 %, 1999 թվականին եղել է՝ 61,9 %)։ 167 աշխատունակ բնակիչներից 138-ը աշխատում էին (92 տղամարդ և 46 կին), անաշխատանք էին 29-ը (9 տղամարդ և 20 կին)։ 71 անգործունակ մարդկանցից 10-ը աշակերտներ կամ ուսանողներ են, 25-ը թոշակառու, 36-ը անաշխատունակ էին այլ պատճառներով։


== Պատկերասրահ ==

		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պիանա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-10-7 
«Պիանա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Գնդաձև լավաներ

Գնդաձև լավաներ, հիմնային կազմի, կուտակված լավայի գնդեր (15-20 սմ-ից մինչև մի քանի մ տրամագծով)։ Առաջանում են ստորջրյա հրաբխային արտավիժումներից կամ ջրային ավազանների մեջ լավաների լցվելուց։ ՀՀ-ում հանդիպում են Վարդենիսի ու Սևանի լեռնաշղթաներում, Ազատի կիրճում՝ յուրայի, կավճի ու պալեոգենի ծովային ապարներում։ Եզակի են Դեբեդ, Ձորագետ ու Փամբակ գետերի կիրճերում վերին պլիոցենի գնդաձև լավաների մինչև 50 մ հաստության շերտախմբերը։
Թեոդոսիոս Ա Մեծ

Թեոդոս I Մեծ (Ֆլավիոս Թեոդոսիոս, լատ.՝ Flavius Theodosius, Theodosius Magnus, հուն․՝ Θεοδόσιος Α΄, Θεοδόσιος ο Μέγας, հունվարի 11, 347, Կոկա, Գալլեցիա, Հռոմեական Իսպանիա և Իտալիկա, Իսպանական Բետիկա, Հռոմեական Իսպանիա - հունվարի 17, 395, Միլան), միասնական Հռոմեական կայսրության վերջին կայսրը։
379 թ որպես Գրացիանոս կայսեր գահակից ստացել է Արևելյան Հռոմեական կայսրության նկատմամբ իշխանությունը, 394 թ ստանձնել է ամբողջ Հռոմեական կայսրության միանձնյա կառավարումը։ 395 թ նրա մահից հետո կայսրությունը վերջնականապես կիսվել է երկու մասի՝ արևելյան (Բյուզանդական կայսրություն) և արևմտյան։ Թեոդոսը օրենքով հաստատեց քրիստոնեության Նիկիական դավանանքը որպես միասնական պետական կրոն՝ սկիզբ դնելով արիոսականության մարմանը։ Սկսել է հետապնդել (առանց կտրուկ միջոցների) հեթանոսությունը և քրիստոնեության մեջ հերետիկոսական ուղղությունները։ Արգելել է հեթանոսական ծեսերը, ինչի հետևանքով 393 թվականից հետո դադարել է Օլիմպիական խաղերի անցկացումը։ Թեոդոսի գործունեությունը կանխորոշել է Եվրոպայի և քրիստոնյա արևելքի կրոնական զարգացման ընթացքը, ինչ համար նա քրիստոնյա պատմիչների կողմից ստացել է Մեծ հորջորջումը։


== Ծանոթագրություններ ==
Աննան և Կոմանդորը

«Աննան և Կոմանդորը» (ռուս.՝ «Анна и Командор»), 1974 թվականի խորհրդային գեղարվեստական ֆիլմը, որը նկարահանել է ռեժիսոր Եվգենի Խրինյուկը Ա․ Դովժենկոյի անվան ստուդիայում։


== Սյուժե ==
Որոշելով սցենար գրել հայտնի գիտնականի մասին (Վասիլի Լանովան), որը մահացել է փորձերի ժամանակ, դրամատուրգ (Ինոկենտի Սմոկտունովսկի) ծանոթանում է նրա կնոջ հետ  (Ալիսա Ֆրեյնդլիխ) և իր համար կատարում է ևս մեկ բացահայտում՝ ոչ պակաս կարևոր ու հետաքրքիր։ Եվ, ի վերջո, սցենարը նվիրում է ամուսնական զույգին։


== Դերերում ==
Ալիսա Ֆրեյնդլիխ – Աննա, Կոմանդորի կինը
Վասիլի Լանովոյ –  Ալեքսանդր Ստեպանովիչ Բոնդար («Կոմանդոր)
Ինոկենտի Սմոկտունովսկի – Վադիմ Պետրովիչ, դրամատուրգ
Վիկտոր Մալյարևիչ – Վասիլի
Վլադիմիր Կոզել – գեներալ Կոնստանտին Գեորգիևիչ Մարկով
Վլադիմիր Վոլկով – ՌՕՈՒ գնդապետ
Լևոն Կուկուլյան – Գեորգի Ստեփանյան, լաբորատորիայի պետ
Ալեքսեյ Չեռնով – Նիկիֆոր
Սերգեյ Կառնովիչ-Վալուա – պրոֆեսոր
Վիկտոր Պոլիշչուկ
Նեոնիլա Գնեպովսկայա – բժիշկ


== Նկարահանող խումբ ==
Սցենարի հեղինակ՝  Իվան Մենջերիցկի, Եվգենի Խրինյուկ
Ռեժիսոր՝ Եգենի Խրինյուկ
Օպերատոր՝ Նիկոլայ Կուլիչիցկի
Նկարիչ՝ Անատոլի Դոբրոլեժա
Կոմպոզիտոր՝ Բորիս Բուևսկի


== Ծանոթագրություններ ==


== Արտաքին հղումներ ==
Т. Дрияева. Командор на службе и дома. — «Искусство кино», № 10, 1976 г.
Վոդկա լիմոն (ֆիլմ)

Վոդկա լիմոն, 2003 թվականին քուրդ ռեժիսոր Հիներ Սալեեմի նկարահանած ֆիլմը։


== Սյուժե ==
Ֆիլմը նկարահանվել է Հայաստանի եզդիական գյուղերից մեկում, որտեղ Խորհրդային միության փլուզումից հետո տնտեսական ճգնաժամ է։ Ֆիլմի հերոսը՝ Համոն, ով կորցրել է կնոջը, երեք որդիների հետ ամեն օր այցելում է կնոջ շիրիմին։ Գերեզմանոցում նա հանդիպում է Նինային, այրի մի կին, ով աշխատում է գյուղի «Վոդկա լիմոն» բարում, որը փակվելու եզրին է։ Երկուսն էլ աղքատ են։ Նրանց միջև ծագած անսպասելի հարաբերությունը նրանց հանում է այդ իրավիճակից։


== Մրցանակներ ==
Սան Մարկոյի «Լավագույն ֆիլմ» մրցանակ, Վենետիկի 60-րդ միջազգային կինոփառատոն, 2003
Ժյուրիի մրցանակ, Լավագույն ֆիլմ, լավագույն դերասան, Նյուփորթ Բիչ կինոփառատոն, 2004
Գրան պրի, ժյուրիի մրցանակ, լավագույն լուսանկարչություն, Սիրային ֆիլմերի Մոնս միջազգային կինոփառատոն, 2004
2003 թվականի լավագույն ֆիլմ անվանակարգ, Բանգկոկի ֆիլմերի փառատոն, 2004


== Դերերում ==
Ռոմեն Ավինյան
Լալա Սարգսյան
Գագիկ Սարգսյան
Հասմիկ Տեր-Կարապետյան
Ռուզան Մեսրոպյան
Զահալ Կարելաչվիլի
Արմեն Մարության
Աստղիկ Ավագյան
Իվան Ֆրանեկ


== Նկարահանող խումբ ==
Ռեժիսոր- Հիներ Սալեեմ
Պրոդյուսեր - Ֆաբրիս Գեզ
Պրոդյուսեր - Միշել Լորո
Ռոզանա Սերենի, Տիտիանա Սուդանի
Երաժշտություն - Միշել Կորբ
DP -Քրիստոֆ Պոլոք
Իվան Ֆրանեկ


== Ծանոթագրություններ ==


== Արտաքին հղումներ ==
«Վոդկա լիմոն» ֆիլմը youtube-ում
Vodka Lemon(անգլ.) ֆիլմը Internet Movie Database կայքում
Վոդկա լիմոն (ֆիլմ)(անգլ.) ֆիլմը Rotten Tomatoes կայքում
Անուշ Հովհաննիսյան

Անուշ Հովհաննիսյան, հայ օպերային երգչուհի։ «Ստելա Մարիս» մրցույթի հաղթող, Մարսելի Բելլինիի անվան բելկանտոյի մրցույթի մրցանակակիր։


== Կենսագրություն ==
Վեց տարեկանից սովորել է ջութակ նվագել։ Սովորել է Երևանի Սպենդիարյանի անվան երաժշտական դպրոցում, որից հետո Երևանի Կոմիտասի անվան պետական կոնսերվատորիայի վոկալի բաժնում։ Ուսումը շարունակել է Շոտլանդիայի թագավորական կոնսերվատորիայում, որն ավարտել է 2013 թվականին։
Սկսել է երգել Երևանի օպերային ստուդիայում, հետո Երևանի Օպերայի և բալետի պետական ակադեմիական թատրոնում։ Ելույթներ է ունեցել Տաղարան համույթի Հայաստանի ազգային ֆիլհարմոնիկ նվագախումբի և մանկական նվագախմբի հետ։
Հանդես է գալիս տարբեր բեմերում, հայտնի երաժիշտների հետ։
2017 թվականի հունիսին Ուելսում կայանալիք «Աշխարհի երգիչ» օպերային մրցույթի ֆինալում Անուշ Հովհաննիսյանը հանդես է գալու համաշխարհային պրեմիերայով։ Նա առաջին անգամ կատարելու է 170 տարի առաջ գրված հունգարացի մեծ կոմպոզիտոր Ֆերենց Լիստի նոր «Սարդանապալ» օպերայից հույն ստրկուհի Միռայի դերերգը։


== Դերակատարումներ ==


== Մրցանակներ ==
Գլոնտեր օպերայի մրցանակ
Մարգարեթ Դիկի մրցանակ
Ye Cronies օպերայի մրցանակակիր
Լես Ազուրիալես միջազգային երգի փառատոնի երրորդ մրցանակակիր
Միջազգային Դելֆյան խաղերի արծաթե մեդալ
Տաթևիկ Սազանդարյանի հատուկ մրցանակ
Էռնստ Հեֆլիգերի անվան առաջին մրցանակակիր
«Ստելա Մարիս» մրցույթի հաղթող
Մարսելի Բելլինիի անվան բելկանտոյի մրցույթի շվեյցարական Գշտատի Ամանորյա փառատոնի հատուկ մրցանակակիր


== Ծանոթագրություններ ==


== Արտաքին հղումներ ==
Armenian Sopranist Anush Hovhannisyan Stars with ‘Philharmonia Orchestra’
«Սարդանապալ» օպերայի կայքը
Սուռյու (այլ կիրառումներ)

Սուռյու, կարող է վերաբերել՝

Սուռյու - գյուղ Էստոնիայի Պյարնումաա նահանգի Սուռյու շրջանում
Սուռյու - շրջան Էստոնիայի Պյարնումաա նահանգում
«Բացառող կամ» տրամաբանական էլեմենտ

Բացառող կամ (երբեմն XOR տրամաբանական էլեմենտ) թվային տրամաբանական էլեմենտ է, որի ելքը Ճիշտ (1/Բարձր) է, եթե մուտքերից միմիայն մեկի արժեքը Ճիշտ է։ Եթե երկու մուտքերն էլ ունեն Սխալ (0/Ցածր) կամ Ճիշտ արժեքը, ապա տրամաբանական էլեմենտի ելքն ունենում է Սխալ արժեքը։ Բացառող կամն իրենից ներկայացնում է անհավասարության ֆունկցիա՝ այսինք, ելքը ճիշտ է միմիայն այն դեպքում, երբ մուտքի արժեքները միմյանցից տարբեր են։
XOR տրամաբանական էլեմենտը կարող է ներկայացվել նաև որպես մոդուլ 2-ով գումար։ Որպես արդյունք Բացառող կամն օգտագործվում է բինար գումարման գործողությունն արտահայտելու համար։ Որպես կանոն լրիվ գումարիչը բաղկացած է Բացառող կամ ու Եվ տրամաբանական էլեմենտերից։

  
    
      
        A
        ⋅
        
          
            B
            ¯
          
        
        +
        
          
            A
            ¯
          
        
        ⋅
        B
      
    
    {\displaystyle A\cdot {\overline {B}}+{\overline {A}}\cdot B}
   և 
  
    
      
        (
        A
        +
        B
        )
        ⋅
        
          
            
              A
              ⋅
              B
            
            ¯
          
        
      
    
    {\displaystyle (A+B)\cdot {\overline {A\cdot B}}}
   երկու բուլյան արտահայտություններն էլ ներակայացնում են XOR տրամաբանական էլեմենտն իր A և B մուտքերով։ Ելքի պահվածքը բերված է ձախ կողմում գտնվող իսկության աղյուսակում։


== Սիմվոլներ ==
Բացառող կամը ներկայացվում է երկու սիմվոլներից որևէ մեկով։ Առաջինը ավանդական սիմվոլն է, իսկ մյուսը IEEE-ի սիմվոլն է։

⊕ և ⊻ նշանները կարելի է օգտագործել XOR տրամաբանական էլեմենտը հանրահաշվական արտահայտություններում արտահայտելու համար։
C-ատիպ ծրագրավորման լեզուներում XOR տրամաբանական էլեմենտն արտահայտվում է ^ սիմվոլով։


== Այլընտրանքներ ==
Եթե Բացառող կամ էլէմենտը հասանելի չէ, ապա այն կարելի է փոխարինել այլ հասանելի էլեմենտներով։ XOR տրամաբանական էլեմենտը կարելի է փոխարինել XNOR էլեմենտով նրան հաջորդաբար ավելացնելով NOT (Ժխտում) տրամաբանական էլեմենտը։
Բացառող կամ տրամանական էլեմենտ կարելի է նաև ստանալ AND, OR և NOT տրամանաբանակն էլեմենտներն օգտագործելով։ XOR էլեմենտի մաթեմատիկական արտահայտությունը հետևյալն է. 
  
    
      
        A
        ⋅
        
          
            B
            ¯
          
        
        +
        
          
            A
            ¯
          
        
        ⋅
        B
      
    
    {\displaystyle A\cdot {\overline {B}}+{\overline {A}}\cdot B}
  
XOR էլեմենտը կարելի է ստանալ նաև NAND կամ հինգ NOR տրամաբանական էլեմենտներից, որի սխեման բերված է ստորև։ Փաստացի, և՜ NAND և՜ NOR տրամաբանական էլեմենտները համարվում են ունիվերսալ էլեմենտներ և նրանցով կարելի է հավաքել ցանկացած տրամաբանական սխեմա։


== Տես նաև ==
Եվ տրամաբանական էլէմենտ
Կամ տրամաբանական էլէմենտ
Ժխտում տրամաբանական էլէմենտ
Բացառող և տրամաբանական էլէմենտ
Բացառող կամ-ոչ տրամաբանական էլէմենտ
Բուլյան հանրահաշիվ
Տրամաբանական էլեմենտներ


== Արտաքին հղումներ ==
Interactive XOR Gate Archived 2017-07-17 at the Wayback Machine., Teahlab-ի սիմուլյատորի կողմից ստեղծված XOR տրամաբանական էլեմենտի ստեղծման ցուցադրումը


== Ծանոթագրություններ ==
Ռուայեր դե Վասիվիեր (կանտոն)

Ռուայեր դե Վասիվիեր (ֆր.՝ Royère-de-Vassivière), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Օբյուսոն օկրուգի մեջ։ Համաձայն 2006 թվականի մարդահամարի կանտոնի բնակչությունը 1822 մարդ էր։Կանտոնի համարը 2322 է։ Ռուայեր դե Վասիվիեր կանտոնում կա 7 կոմունա, որոնցից ամենամեծը Ռուայեր դե Վասիվյեր կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Սիրիահայ կերպարվեստ

Հալեպում (Սիրիա) 1955 թվականին ճարտարագետ Զարեհ Գաբլանի և ինքնուս նկարիչ Ռոպեր Ճեպեճյանի նախաձեռնությամբ հիմնադրվել է գեղանկարչական կրթական կենտրոն՝ «Սարյան ակադեմիան», որը մեծապես նպաստել է սերունդների դաստիարակությանը։ Ակադեմիան կազմակերպում է հայ արվեստին նվիրված դասախոսություններ, ցուցահանդեսներ, հրապարակում գրքեր և ալբոմներ։ Սիրիայում գործում է նաև «Արշիլ Գորկի» նկարչական արվեստանոցը։ Ճանաչված գեղանկարիչներից են Վ. Պերթիզլյանը, Ն. Գրաճյանը, Հրագդան Թոքմաջյանը և ուրիշներ։
The Animals (ալբոմ)

Անվան այլ կիրառումների համար տե՛ս՝ The Animals (այլ կիրառումներ)The Animals, բրիտանական The Animals խմբի դեբյուտային ալբոմը, որը հրատարակվել է 1964 թվականին։ ԱՄՆ-ում այն թողարկվել է մեկ ամիս ավելի շուտ, քան Մեծ Բրիտանիայում, որը լույս է տեսել Բրիտանական սկավառակի վրա։ ԱՄՆ-ում լույս տեսած սկավառակը 1964 թվականի հոկտեմբերին թողարկված բրիտանական տարբերակից տարբերվում է երգերի դասավորությամբ։
Նույն թվականին, The House of the Rising Sun սինգլն ընդգրկվեց ամերիկյան տարբերակի մեջ՝ գրավելով առաջին հորիզոնականները ամերիկյան և բրիտանական հիթ-շքերթներում։ Պրոդյուսերը Mickie Most-ն է։


== Երգացանկ ==


=== Բրիտանական հրատարակություն ===


==== Կողմ 1 ====
«Bo Diddley (song)» (Eric Burdon, Ellas McDaniel) — 5:40
«Bury My Body» (Al Kooper, Alan Price) — 2:53
«Dimples (song)» (John Lee Hooker) — 3:20
«I've Been Around (song)» (Fats Domino) — 1:40
«I'm In Love Again (song)» (Fats Domino, Dave Bartholomew) — 3:04
«The Girl Can't Help It (song)» (Bobby Troup) — 2:24


==== Կողմ 2 ====
«I'm Mad Again» (John Lee Hooker) — 4:18
«She Said Yeah» (Larry Williams) — 2:22
«Night Time is the Right Time» (Lew Herman) — 3:49
«Memphis Tennessee» (Chuck Berry) — 3:08
«Boom Boom» (John Lee Hooker) — 3:20
«Around and Around» (Chuck Berry) — 2:45


=== Ամերիկյան հրատարակություն ===


=== Կողմ 1 ===
«The House of the Rising Sun» (Traditional, arranged Alan Price) — 2:59
«The Girl Can't Help It (song)» (Bobby Troup) — 2:20
«Blue Feeling» (Jimmy Henshaw) — 2:28
«Baby Let Me Take You Home» (Wes Farrell, Bert Russell) — 2:18
«The Right Time» (Lew Herman) — 3:42
«Talkin' 'bout You» (Ray Charles) — 1:55


=== Կողմ 2 ===
«Around and Around» (Chuck Berry) — 2:44
«I'm In Love Again» (Dave Bartholomew, Fats Domino) — 2:59
«Gonna Send You Back to Walker» (Johnnie Mae Matthews) — 2:22
«Memphis, Tennessee» (Chuck Berry) — 3:04
«I’m Mad Again» (John Lee Hooker) — 4:15
«I've Been Around (song)» (Fats Domino) — 1:35


== Ձայնագրության մասնակիցներ ==
Էրիկ Բերդոն — առաջնային վոկալ
Ալան Փրայս — էլեկտրոնային
Չես Չենդլեր — բաս-կիթար
Հիլթոն Վալենթայն — կիթառ
Ջոն Սթիլ — հարվածային


== Ծանոթագրություններ ==


== Արտաքին հղումներ ==
http://www.discogs.com/release/2007877 (EMI Columbia 33SX 1669)
1874

1874 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1874 թվականն է, 
XIX դարի 74-րդ տարին։


== Դեպքեր ==


== Ծնունդներ ==
Հեղինե Մելիք-Հայկազյան, հայ գրող, մանկավարժ
Հունվարի 4 - Յոսեփ Սուկ, չեխ ջութակահար և կոմպոզիտոր
Հունվարի 11 - Ռեյնգոլդ Գլիեր, խորհրդային կոմպոզիտոր, դիրիժոր, մանկավարժ, երաժշտա-հասարակական գործի
Մարտի 8 - Նիկոլայ Բերդյաև, ռուս փիլիսոփա, սոցիոլոգ, ինքնատիպ քաղաքական մտածող
Մարտի 23 - Տիգրան Փոլատ, հայ գեղանկարիչ, գրաֆիկ
Մայիսի 21 - Շալվա Դադիանի, վրացի խորհրդային գրող, դրամատուրգ, թատերական գործիչ
Սեպտեմբերի 13 - Առնոլդ Շյոնբերգ, ավստրիացի կոմպոզիտոր, երաժշտական տեսաբան, գրող, նկարիչ, գյուտարար
Ղազար Տեր-Ղազարյան, հայ խորհրդային քիմիկոս, ֆիզիկոս գիտությունների դոկտորր (1906), պրոֆեսոր (1935)
Դավիթ Օքրոյանց, հայ նկարիչ, մանկավարժ
Հոկտեմբերի 31 - Էդգար Շահին, հայ նկարիչ, ֆրանսիական Պատվո լեգեոնի ասպետ և շքանշանակիր, Հայաստանի նկարիչների միության պատվավոր անդամ
Սերգեյ Մարտիկյան, խորհրդային կուսակցական և պետական գործիչ
Նոյեմբեր 30 - Ուինսթոն Չերչիլ, Միավորված Թագավորության վարչապետ (վ.1965)
Ռուբեն Զարդարյան - արևմտահայ գրող, թարգմանիչ, խմբագիր, հասարակական, քաղաքական գործիչ (վ.1915)
հունվարի 25-Սոմերսեթ Մոեմ-անգլիացի գրող, բազմաթիվ վեպերի, պատմվածների և պիեսների հեղինակ (վ.1965


== Մահեր ==
Պրանգլին

Պրանգլին (էստ․՝ Prangli, էստոնական կղզի Ֆիննական ծովածոցի հյուսիսային հատվածում՝ Վիիմսիից 9 կմ հյուսիս-արևելք։ Այն ենթարկվում է Հարյումաա նահանգի Վիիմսի շրջանին։ Կղզու երկարությունը 6 կմ է, լայնությունը՝ 2,5 կմ։ Այն պատված է թփուտներով։
Կղզում բնակվում են մոտավորապես 100 մշտական բնակիչներ։ Գործում է դպրոց և մշակույթի տուն։ Կղզու մասին առաջին հիշատակությունները թվագրվում են 14-րդ դարի։.
Մայրցամաքի հետ կապը ապահովվում է նավերով, իսկ ձմռանը, երբ ծովը սառցակալում է՝ սառցե ճանապարհներով։

		
		
		
		


== Արտաքին հղումներ ==
prangli (անգլ.)


== Ծանոթագրություններ ==
Անտոնիո Բանդերաս

Խոսե Անտոնիո Դոմինգես Բանդերա (իսպ.՝ José Antonio Domínguez Bandera, ավելի հայտնի որպես Անտոնիո Բանդերաս, օգոստոսի 10, 1960(1960-08-10)[…], Մալագա), իսպանացի դերասան, ռեժիսոր, պրոդյուսեր և երգիչ, որը մեծ ճանաչում է ստացել Հոլիվուդում։ Հանդիսատեսին հայտնի է «Զորոյի դիմակը», «Զորոյի լեգենդը», «Տասներեքերորդ զինվորը», «Լրտեսների երեխաները» և «Սև ոսկին» ֆիլմերից։ Նրա ձայնով է խոսում հանրահայտ «Շրեկ» մուլտֆիլմի Կոշկավոր Կատուն։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսուրա ===


=== Սցենարիստ ===


=== Կոմպոզիտոր ===


== Ծանոթագրություններ ==
Կամպան սյուր Օդ

Կամպան սյուր Օդ (ֆր.՝ Campagne-sur-Aude), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 647 մարդ, բնակչության խտությունը` 108.38 մարդ/կմ²։ Բնակավայրը զբաղեցնում է 5.97 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 35 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 375 աշխատունակ (15-64 տարեկան)  բնակիչ, որոնցից ակտիվ էին 252-ը, իսկ ոչ ակտիվները` 123։ Ակտիվության ցուցանիշը կազմում է 67,2 %։ 252 աշխատունակ մարդկանցից աշխատել է 208 անձ (123 տղամարդ և 85 կին)։ Գործազուրկ են եղել 44 անձ (22 տղամարդ և 22 կին)։ 123 անաշխատունակներից 22-ը եղել են աշակերտներ կամ ուսանողներ, 56-ը` թոշակառուներ, իսկ 45-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յուլովսկի (այլ կիրառումներ)

Յուլովսկի, կարող է վերաբերել՝

Յուլովսկի - ավան Ռուսաստանի Դաշնության Ռոստովի մարզի Ցելինսկի շրջանում
Յուլովսկի - ավան Ռուսաստանի Դաշնության Ռոստովի մարզի Սալսկի շրջանում
Սվերդլովսկի շրջան (այլ կիրառումներ)

Սվերդլովսկի շրջան, կարող է վերաբերել՝

Սվերդլովսկի շրջան - շրջան Ուկրաինայի Լուգանսկի մարզում
Սվերդլովսկի շրջան - մունիցիպալ շրջան Ռուսաստանի Դաշնության Օրյոլի մարզում
Զալիզնե

Անվան այլ կիրառումների համար տե՛ս՝ Արտյոմովո (այլ կիրառումներ)Զալիզնե (ուկրաիներեն՝ Залізне), քաղաք Ուկրաինայի Դոնեցկի մարզի Զալիզնեյի քաղաքային խորհրդում, շրջանային նշանակության քաղաք։ Բնակավայրը նախկինում նաև անվանվել է Նելեպովկա, Արտյոմովսկի Ռուդնիկ։ Հիմնադրվել է 1894 թվականին։
2012 թվականի տվյալներով Զալիզնե քաղաքում բնակվում էր 5 647 մարդ։ Բնակավայրը զբաղեցնում է 11,8 կմ² տարածք։ Բնակչության խտությունը կազմում էր 570 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պեպերոնի

Պեպերոնի (անգլ.՝ pepperoni), սալյամիի կծու տարատեսակˋ իտալա–ամերիկական ծագմամբ։ Սովորաբար պատրաստվում է խոզի մսից, թեև կան նաև ամերիկյան տեսակներ, պատրաստված տավարի մսի, հավի և խոզի մսի խառնուրդից։ Արտադրվում է հարավային Իտալիայում։ Պեպերոնին ամերիկյան հայտնի պիցերիաների բաղադրիչն է։
Պեպերոնիին բնորոշ է փափուկ տեսք, թեթևակի ծխեցրած համ և կարմիր գույն։ Իտալիայում պեպերոնիի ամերիկյան տարբերակը պատվիրելու համար, պետք է խորհրդակցել salame piccante–ի կամ salamino piccante–ի հետ։ Պիցցայի իտալական անունը pizza alla diavola է։


== Ծանոթագրություններ ==


== Արտաքին հղումներ ==
nytimes.com: Pepperoni: On Top Պեպերոնի
Գալի Աբայդուլով

Գալի Աբայդուլով (ռուս.՝ Абайдулов, Гали Мягазович, փետրվարի 15, 1953(1953-02-15), Լենինգրադ, ՌԽՖՍՀ, ԽՍՀՄ), բալետի խորհրդային և ռուս արտիստ, բալետմայստեր, դերասան և երաժշտական ներկայացումների ռեժիսոր։


== Կենսագրություն ==
Գալի Աբայդուլովը ծնվել է Լենինգրադում։ Լենինգրադի խորեոգրաֆիայի ուսումնարանն ավարտելուց հետո, 1971-1977 թվականներին աշխատել է Լենինգրադի կոնսերվատորիայի օպերայի ստուդիայի բալետի խմբում։ 1977-1993 թվականներին աշխատել է Միխայլովսկի թատրոնում։
1987 թվականին ավարտել է Ռուսաստանի թատերական արվեստի համալսարանի բալետմայստերի ֆակուլտետը (ուսուցիչներն են եղել Եկատերինա Մաքսիմովան և Վլադիմիր Վասիլևը)։
Աշխատում է Ռուսաստանի երաժշտական և դրամատիկական թատրոններում` որպես խորեոգրաֆ-բեմադրող և ռեժիսոր։
Սանկտ Պետերբուրգի կոնսերվատորիայի բալետի ռեժիսուրայի ամբիոնի դոցոնտ է։


== Մրցանակներ և պարգևներ ==
1984 — Վասիլիև եղբայրների անվան ՌՍՖՍՀ պետական մրցանակ`«Անյուտա» ֆիլմ-բալետում Մոդեստ Ալեքսեևիչի պարտիան կատարելու համար (1981)
2009 — Ռուսական թատերական «Ոսկե դիմակ» մրցանակ` «Ռեժիսորի լավագույն աշխատանք» անվանակարգում («Իժը» մյուզիքլի բեմադրության համար, Երաժշտական կոմեդիայի թատրոն, Նովոսիբիրսկ)։


== Ստեղծագործություն ==


=== Բալետի խաղացանկ ===
Պանտալոնե, «Երկու տիրոջ ծառա» (Միխայիլ Չուլակի)
Արապ, «Պետրուշկա» (Ի. Ստրավինսկի)
Դրոսելմեյեր, «Մարդուկ-Ջարդուկը» (Պյոտր Չայկովսկի)
Ապոլոն Աբլեուխով, «Պետերբուրգ» (Սերգեյ Բանևիչ)


==== Առաջին պարտիաների կատարող ====
1982 — Շպիգելբերգ, «Ավազակները» (բալետմայստեր` Ն. Բոյարչիկով)
1983 — Տեր, «Լեգենդ Դոնեյբայ թռչունի մասին» (բալետմայստեր` Լ. Լեբեդև)
1984 — Անճոռնի ճուտիկ, «Անճոռնի ճուտիկը» (բալետմայստեր` Լ. Լեբեդև


==== Բեմադրություններ ====
1987 — «Չապլինիանա», ֆիլմ-բալետ` ըստ Չարլի Չապլինի երաժշտության
1993 — «Լուսնի լույս», կարճամետրաժ ֆիլմ` ըստ Բենի Գուդմենի երաժշտության
2008 — «Իժ», երաժշտական կոմեդիայի թատրոն, Նովոսիբիրսկ


== Ծանոթագրություններ ==


== Արտաքին հղումներ ==
Գալի Աբայդուլովը Mariinsky.ru կայքում
Պատերազմ և խաղաղություն (այլ կիրառումներ)

Պատերազմ և խաղաղություն, կարող է վերաբերել՝


== Լ. Ն. Տոլստոյի վեպ ==
«Պատերազմ և խաղաղություն» - Լև Տոլստոյի վեպ-էպոպեան


=== Վեպի էկրանավորումներ ===
Պատերազմ և խաղաղություն (ֆիլմ, 1915) - Ռուսաստան, 1915 թվական
Պատերազմ և խաղաղություն (ֆիլմ, 1956) - ԱՄՆ, Իտալիա, 1956 թվական
Պատերազմ և խաղաղություն (ֆիլմ, 1967) - ԽՍՀՄ, 1967 թվական
Պատերազմ և խաղաղություն (հեռուստասերիալ, 1972) - Մեծ Բրիտանիա, 1972 թվական
Պատերազմ և խաղաղություն (հեռուստասերիալ, 2007) - Գերմանիա, Իտալիա, Լեհաստան, Ռուսաստան, Ֆրանսիա, Լիտվա, 2007 թվական
Պատերազմ և խաղաղություն (հեռուստասերիալ, 2016) - Մեծ Բրիտանիա, 2016 թվական


=== Օպերաներ ===
Պատերազմ և խաղաղություն (օպերա) - ԽՍՀՄ, 1944 թվական
Պատերազմ և խաղաղություն (ռոք օպերա) - Ռուսաստան, 2010-2011 թվականներ


== Այլ ==
Պատերազմ և խաղաղություն (պոեմ) - Վլադիմիր Մայակովսկու պոեմը
Վինցաս Միցկյավիչուս-Կապսուկաս

Վինցաս Սիմանովիչ Միցկյավիչուս-Կապսուկաս (Վիկենտի Սեմյոնովիչ Միցկևիչ-Կապսուկաս, լիտ.՝ Vincas Mickevičius-Kapsukas ապրիլի 7, 1880(1880-04-07), Վիլկավաշիս, Լիտվա - փետրվարի 17, 1935(1935-02-17), Մոսկվա, ԽՍՀՄ), լիտվացի կոմունիստ ակտիվիստ, Լիտվայի կոմկուսի կազմակերպիչներից և ղեկավարներից։
Սովորել է Բեռնի համալսարանում(1902-1904 թթ.)։ 1903 թվականին դարձել է Լիտվայի դեմոկրատական կուսակցության անդամ։ Մասնակցել է 1905-1907 թվականների հեղափոխությանը Լիտվայում, 1907 թ.-ից եղել է բանտում և աքսորում։ 1914 թ.-ին Կրակովում կապ է հաստատել Վլադիմիր Լենինի հետ, ապա վտարանդվել է Մեծ Բրիտանիա, ԱՄՆ, խմբագրել է Լիտվայի դեմոկրատական կուսակցության թերթերը։ 1917-ի հունիսին Պետրոգրադում մտել է ՌՍԴԲ(բ) կ շարքերը։ Խմբագրել է լիտվական առաջին բոլշևիկյան «Տիեսա» («ճշմարտություն») թերթը։ Եղել է ՌՍԴԲ(բ) կ VI համագումարի և Սովետների համառուսաստանյան II համագումարի պատգամավոր։ 1917 թ.-ի Հոկտեմբերյան հեղափոխությունից հետո նշանակվել է սովետական կառավարության կոմիսար լիտվական գործերի գծով, ՌՍԴԲ(բ) կ, ապա ՌԿ(բ) կ Կենտկոմին կից լիտվական սեկցիայի Կենտրոնական բյուրոյի անդամ, 1918-1919 թթ.-ին՝ Լիտվայի առաջին սովետական կառավարության, ապա Լիտվա-Բելառուսական ՍՍՀ-ի ժողկոմխորհի նախագահ։ 1921 թվականին աշխատանքի է անցել Մոսկվայում, 1923-1935 թվականներին՝ Կոմինտերնի Գործադիր կոմիտեում։ Կուսակցության XI, XII, XIV-XVII համագումարների պատգամավոր, VIII համագումարում (1919 թ.) ընտրվել է ՌԿ(բ) կ Կենտկոմի անդամության թեկնածու։ Եղել է Կոմինտերնի II—VI կոնգրեսների պատգամավոր։ Գրել է պատմության, փիլիսոփայության, գրականության հարցերին նվիրված աշխատություններ։


== Ծանոթագրություններ ==
Յոսեֆ

Յոսեֆ (չեխերեն՝ Josef, գրվում է գերմաներեն տարբերակի նման)՝ աստվածաշնչային (հրեական) ծագումով Հովսեփ անվան չեխերեն արտասանությունը։


== Անունը կրողները ==
Յոսեֆ Զիտեկ (*1832 †1909)՝ •Josef Zitek• չեխ ճարտարապետ
Յոսեֆ Միսլիվեչեկ (*1737 †1781)՝ •Josef Mysliveček• չեխ կոմպոզիտոր և դիրիժոր
Յոսեֆ Միսլբեք (Յոսեֆ Վացլավ Միսլբեկ, *1848 †1922)՝ •Josef Václav Myslbek• չեխ քանդակագործ
Յոսեֆ Սուք (Յոսեփ Սուկ, *1874 †1935)՝ •Josef Suk starši• չեխ ջութակահար
Յոսեֆ Սկուպա (*1892 †1957)՝ •Josef Skupa• չեխ թատերական գործիչ
Ռոտումա

Ռոտումա, հրաբխային ծագում ունեցող կղզի Խաղաղ օվկիանոսում, որը մտնում է Ֆիջի պետության կազմի մեջ։ Պետական լեզուն անգլերենն է և ռոտումա լեզուն։ Դրամական միավորը ֆիջիական դոլարն է։


== Աշխարհագրություն ==
Ռոտումա կղզին գտնվում է Օվկիանիայում։ Տարածքը 46 կմ² է (փոքր կղզյակների հետ միասին)։ Այստեղ աճում են արմավենիներ և այլ խիտ բուսականություն։


== Պատմություն ==
Ռոտուման հայտնաբերվել է 1791 թվականին բրիտանական նավի կողմից, 1881 թվականին բռնանվաճվել է Մեծ Բրիտանիայի կողմից։ 1970 թվականին օգոստոսի 10-ին կղզին անկախություն է ձեռք բերել, որպես Ֆիջիի մի մաս։


== Բնակչություն ==
Ռոտումա կղզու բնակչությունը 2007 թվականի դրությամբ կազմում էր 2002 մարդ։ Կղզու վարչական կենտրոնը Ահաու քաղաքն է, իսկ խոշորագույն քաղաքն ու նավահանգիստը Մոտուսան է։


== Քաղաքականություն ==
Ֆիջիի խորհրդարանում Ռոտուման երկու պալատներում ունի մեկական տեղ, իսկ կղզու ղեկավարմամբ զբաղվում է Ռոտումայի գործերի նախարարությունը։


== Տնտեսություն ==
Գյուղատնտեսական հիմնական արտադրանքը կոպրան է։


== Ծանոթագրություններ ==
Վելիկայա Գրեմյաչայա (գյուղ, Միրգորոդի շրջան)

Վելիկայա Գրեմյաչայա (ուկրաիներեն՝ Велика Гремяча), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Վելիկայա Գրեմյաչայա գյուղում բնակվում էր 187 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ես երազանք ունեմ

«Ես երազանք ունեմ» (անգլ.՝ «I have a dream»), Մարտին Լյութեր Քինգի ամենահայտնի ճառի անվանումը, որտեղ նա ցույց է տվել ապագայի մասին իր պատկերացումները, որտեղ սևամորթներն ու սպիտակամորթները կարող են հավասար ապրել։


== Պատմություն ==
Մարտին Լյութեր Քինգը այս ճառով ելույթ է ունեցել 1963 թվականի օգոստոսի 28-ին Լինքոլնի հուշահամալիրի աստիճաններից Աշխատանքային տեղերի և ազատության Վաշինգտոնի երթի ժամանակ։ Դա 1955-1968 թվականների քաղաքացիական իրավունքների համար Ամերիկյան շարժման ժամանակվա համար կարևորագույն պահ էր։
Ելույթի ժամանակ բեմում գտնվում էր նաև երգչուհի Մախալիա Ջեքսոնը, ելույթի ժամանակ նա անդրադարձավ Քինգին. «Պատմի՛ր նրանց երազանքի մասին, Մա՛րտին»։ Քինգի ելույթը լավագույններից մեկն է համարվում պատմության մեջ և ամերիկյան հասարակության կողմից ճանաչվել է հռետորական արվեստի 20-րդ դարի լավագույն գործ։


== Ճառի ոճը ==
«Ես երազանք ունեմ» ճառը համարվում է հռետորական արվեստի գլուխգործոցներից մեկը։ Ոճը հիշեցնում է բապտիստական քարոզ։ Այն լի է Աստվածաշնչի, ԱՄՆ Անկախության հռչակագրի, Ստրուկների ազատության մանիֆեստի և ԱՄՆ Սահմանադրության քարոզներով։


== Ծանոթագրություններ ==


== Արտաքին հղումներ ==
Ճառի տեքստը
Ճառի տեքստը (անգլ.)
Աուդիոձայնագրություն Archived 2003-08-04 at the Wayback Machine. (անգլ.)
Սեչենյիի շղթայակապ կամուրջ

Սեչենյիի շղթայակապ կամուրջ (հունգ.՝ Széchenyi lánchíd, ժողովրդական անունը և նախկին պաշտոնական անունը մինչև 1915 թվական՝ հունգ.՝ Lánchíd (Շղթայակապ կամուրջ), կախովի, շղթայակապ կամուրջ է Հունգարիայում, Դանուբ գետի վրա, որը կապում է երկու պատմական քաղաքներ՝ Բուդան և Պեշտը։ Գործարկվել է 1849 թվականի նոյեմբերի 20-ին, կամրջի երկարությունը 375 մետր է, լայնությունը 12,5 մետր իսկ քաշը 2,000 տոննա։ Կամրջի ծախսերը կազմել է 6.575 միլիոն ֆորինց (4,4 միլիոն դոլլար)։
Կամրջի բարձրությունը 202 մետր է որը աշխարհում համարվում է ամենաբարձրներից։
Ամառային ամիսների որոշ ազատ օրերին հատուկ առիթներով մեքենաների երթևեկությունը փակվում է, փոխարենը ճանապարհը բացվում է հետիոտների համար։


== Պատմություն ==
Կամրջի հեղինակը եղել է անգլիացի ճարտարագետ Վիլյան Թերնեյ Քլարկը իսկ 1939 թվականին կամրջի կառուցումը նախաձեռնել է Իշտվան Սեչենյին, նույն թվականին շինարարությունը վերահսկել է շոտլանդացի ճարտարագետ Ադամ Քլարկը։ Կամրջի կառուցումը զգալի չափով ֆինանսավորել է հույն վաճառական Գեորգիս Սինասը
Կամուրջը բացվեց 1949 թվականի նոյեմբերի 20-ին, և այն դարձավ առաջին մշտական կամուրջը Բուդապեշտում։ Այդ ժամանակ կամուրջը եղել է խոշորագույններից աշխարհում։ 1852 թվականին կամուրջը ենթարկվել է որոշակի փոփոխության՝ քանդակագործ Յանոշ Մարշալը կամրջի վրա ավելացրել է 4 հսկա առյուծե քանդակներ։
1915 թվականին կամուրջը հիմնովին վերանորոգվեց, փայտե մասերին փոխարինեց երկաթե և պողպատե մասեր։ Այնուհետև Բուդապեշտի գրավման ընթացքում կամուրջը պայթեցվեց գերմանական բանակի կողմից, և խնդիր առաջացավ կրկին վերանորոգել կամուրջը, որը ավարտվեց 1949 թվականին։ Կամրջի երթևեկությունը վերասկսվեց 1949 թվականի նոյեմբերի 20-ին՝ կամրջի բացումից ուղիղ հարյուր տարի անց։
1957 թվականին կամուրջը լուսավորվեց էլեկտրական լույսերով։


== Հեռուստատեսություն ==
2002-ին կամուրջը նկարահանվել է Ես լրտես եմ ֆիլմում։
2010-ին կամուրջը նկարահանվել է Քեթի Փերրիի Firework տեսահոլովակում


== Պատկերասրահ ==

		


== Ծանոթագրություններ ==


== Արտաքին հղումներ ==
Տեղեկություններ կամրջի մասին
Ալտինովսկի գյուղական խորհուրդ (Կրոլեվեցկի շրջան)

Ալտինովսկի գյուղական խորհուրդ  (ուկրաիներեն՝ Алтинівська сільська рада), Ուկրաինայի Սումիի մարզի Կրոլևեցկի շրջանում։
2001 թվականի տվյալներով Ալտինովսկի գյուղական խորհրդում բնակվում էր 1770 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տափօղակ

Տափօղակ,

Մեքենաշինության մեջ, մանեկի կամ հեղույսի գլխիկի տակ դրվող օղակաձև տակդիր։ Մանեկը ձգելիս տափօղակը պաշտպանում է դետալի մակերևույթը և մեծացնում հենման մակերևույթը։ Մանեկների ետպտուտակումից խուսափելու համար կիրառում են կիսովի զսպանակավոր (Գրովերի տափօղակի նախկին անվանումը), փոսորակով, ծռվող ծայրերով աստղաձև տափօղակներ և այլն։
Մարզական առարկա հոկեյում։ Սև՝ կոշտ ռետինից, եզրերը մանր ակոսված սկավառակ է՝ 76,2 մմ տրամագծով և 25,4 մմ հաստությամբ։ Քաշը՝ 140—170 գ։
Բաալոն

Բաալոն (ֆր.՝ Baâlons), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2010 թվականի դրությամբ կազմում է 213 մարդ, բնակչության խտությունը` 14.47 մարդ/կմ²։ Բնակավայրը զբաղեցնում է 14.72 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 20 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 136 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 38։ Ակտիվության ցուցանիշը կազմում է 72,1 %։ 98 աշխատունակ մարդկանցից աշխատել է 93 անձ (45 տղամարդ և 48 կին)։ Գործազուրկ են եղել 5 անձ (5 տղամարդ և 0 կին)։ 38 անաշխատունակներից 11-ը եղել են աշակերտներ կամ ուսանողներ, 14-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լյուդա Կրոյտոր

Լյուդա Կրոյտոր (անգլ.՝ Luda Kroitor հունիսի 14, 1982(1982-06-14), Սորոկի, Մոլդովական ԽՍՀ, ԽՍՀՄ), ավստրալիացի պարուհի, սալսայի աշխարհի հնգակի չեմպիոն, Ավստրալիայի «Պարեր աստղերի հետ» (2008) շոուի հաղթող։
Լյուդա Կրոյտորը ծնվել է Մոլդովայում՝ Սորոկում՝ քաղաքային կրթամշակութային աշխատողների, քաղաքային ուսումնարանի ժողովրդական գործիքների նվագախմբի դիրիժորության և կառավարման ուսուցիչներ Ռոզալիա Միխայլովնայի և Կրոյտոր-Շամիսի ընտանիքում։ Սովորել է Սորոկի 40-րդ միջնակարգ դպրոցում, միաժամանակ սովորել է նաև դաշնամուր նվագել։ 1992 թվականին ընտանիքը տեղափոխվել է Ավստրալիա և բնակություն է հաստատել Սիդնեյում։ Լյուդան սկսել է պարել։ Նրա զույգն եղել է չիլիացի պարող Օլիվեր Պինեդան։ Սովորել է Սիդնեյի հրեական Էմանուել դպրոցում։
2001 թվականից Կրոյտոր-Պինեդա զույգը սալսա պարով հինգ անգամ հաղթել է աշխարհի առաջնությունում։ Լյուդա Կրոյտորը նաև այլ կարգերում պարահանդեսային պարերի Ավստրալիայի առաջնությունների հաղթող է։ Վերջին հինգ եթերաշրջանի ընթացքում աշխատել է «Պարեր աստղերի հետ» հեռուստաշոուում, որտեղ հանդես է եկել Կոնստանտին Ցզյուի (երկրորդ տեղ), Լյուկ Ջեյկոբսի (առաջին տեղ, 2008) և Լինքոլն Լյուիսի հետ։


== Անձնական կյանք ==
2012 թվականին Կրոյտորը ամուսնացել է Մեթ Ուիլսոնի հետ։ 2014 թվականին ամուսինները ունեցել են դուստր։


== Ծանոթագրություններ ==


== Արտաքին հղումներ ==
Фотоальбом Л. Кройтор Archived 2020-06-14 at the Wayback Machine.
Զավորսկլո (գյուղ, Պոլտավայի շրջան)

Զավորսկլո (ուկրաիներեն՝ Заворскло), գյուղ Ուկրաինայի Պոլտավայի մարզի Պոլտավայի շրջանում։ Հիմնադրվել է 18-րդ դարում։
2001 թվականի տվյալներով Զավորսկլո գյուղում բնակվում էր 665 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ոսկե աչքը

«Ոսկե աչքը» (անգլ.՝ GoldenEye), ռեժիսոր Մարտին Քեմփբելի ֆիլմերից, որի գլխավոր դերերը մարմնավորում են Փիրս Բրոսնանը, Շոն Բինը, Իզաբելլա Սկորուպկոն, Ֆամկե Յանսենը, Ջո Դոն Բեյկերը, Ջուդի Դենչը, Ռոբբի Կոլտրեյնը, Գոտֆրիդ Յոնը, Ալան Կամինգը, Չեկի Կարիոն։


== Սյուժե ==
Ջեյմս Բոնդն ուղևորվում է Ռուսաստան` «Ոսկե աչք» գաղտնի զինակոմպլեկտը գրավված ահաբեկիչներին գտնելու համար։ Զինակոմպլեկտն ահաբեկիչների ձեռքին դառնում է զարգացած կառավարությունների ճնշման գործիք։ Այս բավականին դժվար առաքելության ժամանակ Բոնդին հարկ է լինում թռչել անտեսանելի ուղղաթիռով, պայթեցնել զրահապաշտպան գնացքը, Սանկ Պետերբուրգով ճանապարհորդել տանկով և, իհարկե, հրապուրել մի քանի երկարաոտ գեղեցկուհիների։


== Ծանոթագրություններ ==


== Արտաքին հղումներ ==
Ոսկե աչքը(անգլ.) ֆիլմը Internet Movie Database կայքում
«Ոսկե աչքը»(ռուս.) ֆիլմը ԿինոՊոիսկ կայքում։
Խաչակնքում

Խաչակնքում, Խաչակնքում են հետևեալ ձևով. ասում են «յանուն Հօր» (աջ ձեռքի երեք մատները միասին տանում դեպի ճակատը), «եւ Որդւոյ» (ձեռքը իջեցնում են ներքև) «եւ Հոգւոյն» (ձեռքը տանում են դեպի ձախ կողմը), «Սրբոյ» (ձեռքը տանում են դեպի աջ կողմը), «Ամէն» (ձեռքը բացած մատներով դնում են սրտի վրա)։


== Խաչակնքման նշանակությունը ==
Վահան ընդդեմ սատանայական ներգործութունների,
Հիշում ենք մեր Տեր Հիսուս Քրիստոսի փրկարար Մահը Խաչի վրա՝ մարդկության ազատագրման համար,
Խնդրում ենք Աստծո օգնութունը եւ ողորմութունը,
Մենք այլևս գոյութուն չունենք աշխարհի չար զորութունների համար (խաչված ենք) և կենդանի ենք միայն Հիսուսի համար,
Չարն այլևս զորութուն չունի «քանի որ Հիսուս խաչվեց մեզ համար և Խաչի արյունով մենք փրկվեցինք», խաչակնքվելով մենք հաստատում ենք մեզ Խաչի տակ ուր մեռավ մեր Տերը, այսինքն ես ուր էլ գնամ, ինչ էլ անեմ, իմ տեղն այնտեղ է, ուր մեռավ Հիսուսը՝ Գողգոթայի Խաչի տակ,
Ցականում եմ, որ այսուհետև ինձ նայելիս տեսնեն միայն մի բան՝ Խաչյալ Հիսուսին,
Ցանկանում եմ, որ այսուհետև իմ վրա տպվի, արտապատկերվի Հիսուսը՝ այն էլ Խաչ ելած,
Երբ ձեռքը տանում ենք դեպի վեր, ուզում ենք ասել, որ մեր միտքը, էութունը գամվեց Խաչի վրա, և թող այսուհետև Քրիստոսի միտքը գրավի մեզ,
Երբ ձեռքը տանում ենք դեպի ներքև ուզում ենք ասել, որ այլևս մեր մարմինը չէ, որ պիտի թելադրի մեզ՝ նա մեռավ Խաչի վրա, այլ թող Քրիստոս թելադրի մեզ Իր կամքը,
Ձախ և աջ տանելով ուզում ենք ասել, որ ձեռքերը դարձյալ խաչվեցին Խաչի վրա, որոնք չար գործեր անելու համար արդեն անպիտան են և պիտի միայն բարին գործեն։
Ձեռքը բացած տանում ենք դեպի սիրտը և ասելով «Ամեն» հաստատում ենք և համաձայնում այդ ամենին («Ամեն» նշանակում է «ճիշտ է», «ես համաձայն եմ»)։


== Աղբյուրներ ==
Տեր Համբարձում.com(չաշխատող հղում)
Տեր Համբարձում.net Archived 2014-07-02 at the Wayback Machine.
Նովոաննինսկի շրջան

Նովոաննինսկի շրջան (ռուս.՝ Новоаннинский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1928 թվականին։ Վարչական կենտրոնը՝ Նովոանինսկիյ։


== Աշխարհագրություն ==
Շրջանի տարածքի մակերեսը կազմում է 3080 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 36767 մարդ։ Բնակչության խտությունը կազմում էր 11,94 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արշակ Օհանյան

Արշակ Տիգրանի Օհանյան (փետրվարի 21, 1956(1956-02-21), Կիրովական, Հայկական ԽՍՀ, ԽՍՀՄ), հայ դերասան, գեղանկարիչ։


== Կենսագրություն ==
Արշակ Օհանյանը ծնվել է 1956 թվականին Կիրովականում (այժմ` Վանաձոր)։ Ավարտել է Երևանի Կինոդերասանի դպրոց-ստուդիան, ապա` Երևանի Փանոս Թերլեմեզյանի անվան գեղարվեստի ուսումնարանը։ 1985 թվականից աշխատել է Երևանի Կ. Ստանիսլավսկու անվան ռուսական դրամատիկական թատրոնում։


== Ֆիլմեր ==


== Անդամակցություն ==
Ռուսաստանի կինեմատոգրաֆիստների, դերասանների միությունների անդամ
ՅՈՒՆԵՍԿՕ-ին կից գեղանկարիչների միջազգային ասոցիացիայի անդամ


== Ծանոթագրություններ ==


== Արտաքին հղումներ ==
kinomania.ru
www.filmpro.ru
www.actoronline.ru
kinopod.org
kinopark.by Archived 2015-03-29 at the Wayback Machine.
Լոմի (գյուղ, Սիչովսկի շրջան)

Անվան այլ կիրառումների համար տե՛ս՝ ԼոմիԼոմի (ռուս.՝ Ломы), գյուղ Ռուսաստանի, Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (4391)

Ժողովածու (4391), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4391 թվի տակ։ Ձեռագիրը գրվել է 14-րդ դարում, 1358-ից հետո, Հակոբ սարկավագ գրիչի կողմից։  Ստացողը եղել է Մինաս կրոնավորը։ Գրված է թղթի վրա, որը ունի 22,5x14 չափս։ Ձեռագիրը կազմված է 140 թերթից։ Գրված է միասյուն, նոտգրով։ Կազմը` լաթեպատ ստվարաթուղթ։ Հիշատակարան գրչի՝ 5ր, 15ա, 19ր, 42ա, 54ր, 64ր, 87ա, 97ր, 129ր։


== Բովանդակություն ==
Կիւրդի Երուսաղէմացւոյ Կոչումն ընծայութեան, Թուղթ առ Կոնստանդիանոս։
Գր․ Նիւսացւոյոյ Յաղագս Երդոց երգոյն։


== Ծանոթագրություններ ==
Սպիտակաջուր (գյուղ, Քաշաթաղի շրջան)

Անվան այլ կիրառումների համար տե՛ս՝ Սպիտակաջուր (այլ կիրառումներ)
Սպիտակաջուր, գյուղ Արցախի Հանրապետության Քաշաթաղի շրջանում։ Մտնում է Լեռնահովիտ համայնքի մեջ։


== Աշխարհագրություն ==
Գյուղը տեղակայված է Արցախի Հանրապետության արևմտյան հատվածում՝ Քաշաթաղի շրջանում՝ նախկինում՝ Սյունիքի Աղահեճք գավառում։ Սպիտակաջուրը Հոչանց գետի ջրահավաք ավազանի ամենաբարձրադիր բնակավայրն է։ Ծովի մակարդակից գյուղի բարձրությունը հասնում է 1780–1850 մետրի։


== Պատմություն ==
Սպիտակաջուրը Սյունիքի հնագույն բնակավայրերից է։ Գյուղի մասին տեղեկություններ է հայտնել 13–րդ դարի պատմիչ Ստեփանոս Օրբելյանը։ Այդ պատմափուլում գյուղը կրում էր Ակունք անունը։
17–18–րդ դարերում գյուղը շարունակում է պահպանել Սպիտակաջուր անունը։
Ամենայն հավանականությամբ բնակավայրն այդ անունը ստացել էր Սպիտակաջրից անմիջապես ներքև` Հոչանցի 40 մետրանոց ջրվեժի անունից, որը հեռվից նայողի
վրա սպիտակ ջրի տպավորություն է թողնում։
18–րդ դարի վերջերին և 19–րդ դարի սկզբներին Ղարաբաղի խաների և քրդական ցեղերի ճնշման տակ տարածաշրջանի բնակավայրերը, այդ թվում` Սպիտակաջուրը, հայաթափվել են։
19–րդ դարի սկզբներին գյուղում հաստատվել են քուրդ քոչվոր մի քանի ընտանիքներ։ Հայկական բնակավայրը նրանք թարգմանաբար անվանել են Աղբուլաղ։ Մի
քանի տասնամյակի ընթացքում գյուղում հաստատված քրդերը հիմնովին կործանել են հայկական պատմամշակութային արժեքները։
Ուսումնասիրողներից Ալեքսան Հակոբյանը, գտնում է, որ գյուղի եկեղեցու հիմքերի վրա քրդերը գոմ են կառուցել, որի փլված պատի մեջ ագուցված խաչքարերի ո
տապանաքարերի կտորներն այսօր տեսանելի են։ 16–րդ դարի երկու տապանաքարերի վրա էլ պահպանվել են հայերեն արձանագրություններ։
Հոչանցի վրա տեսանելի է նաև մի քանի ջրաղացների ավերակներ։
Ադրբեջանում խորհրդային կարգերի հաստատվելուց հետո այս տարածքները բռնակցվեցին ԱԽՍՀ–ին։
Սպիտակաջուրը 1923 թվականին գտնվում էր ԱԽՍՀ Կարմիր Քուրդիստանի օկրուգի, իսկ 1930 թվականին` Զանգելանի շրջանի կազմում։
1993 թվականին Արցախի Հանրապետության Պաշտպանության բանակի հարվածների տակ գյուղը ազատագրվեց։
1998 թվականին այստեղ, որպես վերաբնակներ, հաստատվել են ՀՀ բնակավայրերից, մասնավորապես Սյունիքի մարզից, մի քանի ընտանիքներ։ Գյուղը նորից ստացավ
Սպիտակաջուր անունը։
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Սպիտակաջուր գյուղում բնակվում էր 45 մարդ, կար 11 տնտեսություն։
Բնակավայրի ազգաբնակչության փոփոխությունը.


== Ծանոթագրություններ ==